open-index/open-wikipedia-markdown huggingface dataset:
Polaris Media Midt-Norge

**Polaris Media Midt-Norge AS**, tidligere **Adresseavisen Gruppen AS**, er et norsk mediekonsern som eies av Polaris Media. 

Polaris Media Midt-Norge består av det regionale mediehuset *[[Adresseavisen]]*, i tillegg til de lokale mediehusene Nea Radio, *[[Fosna-Folket]]*, ''Sør-Trøndelag'', *[[Trønderbladet]]*, *[[Bladet]]*, ''Mediehuset Innherred'', ''Mediehuset Opp'', *[[Hitra-Frøya]]*, *[[Steinkjer24]]*, ''Stjørdals-Nytt'' (80 %) og ''Brønnøysunds Avis'' (69 %).

I 2015 gikk tredagersavisene *Levanger-Avisa* og *[[Innherreds Folkeblad og Verdalingen]]* sammen om å danne tredagersavisen *[[Innherred (avis)|Innherred]]*.

I 2015 kjøpte Adresseavisen Gruppen de tre avisene *[[Opdalingen]]*, *[[Malvik-Bladet]]* og *[[Stjørdalens Blad]]* fra Amedia. I 2017 ble *Stjørdalens Blad* og *Malvik-Bladet* slått sammen til *[[Bladet]]*.

## Referanser
CNN International

**CNN International** er en internasjonal, engelskspråklig TV-kanal som sender nyheter 24 timer i døgnet. Den eies av Time Warner, og samarbeider tett med CNN, som bare kringkastes i USA og Canada.

Kanalen er tilgjengelig i det meste av verden, og distribueres over satellitt og kabel. Den når ca. 200 millioner hjem og hotellrom i over 200 land. Kanalen er dermed verdens nest største nyhetskanal etter BBC World, og foran Al Jazeera English.

CNN International begynte sendingene sine i 1985, i første rekke rettet mot amerikanske forretningsreisende på hoteller. Opprinnelig bestod sendingene hovedsakelig av programmer fra de nasjonale TV-kanalene CNN og CNN Headline News, og CNN International hadde bare et spartansk innrettet studio i CNNs hovedkvarter i Atlanta. Etter 1992 økte imidlertid produksjonen av nyheter for internasjonale seere betydelig. Et nytt, stort studiokompleks ble bygget i 1994, etter at CNN International bestemte seg for å konkurrere med BBCs internasjonale nyhetssatsing, og CNN International etablerte seg som en stor, internasjonal nyhetskanal.

Utover på 1990-tallet bygget CNN International opp egne studiostaber i London og Hongkong i tillegg til hovedkvarteret i Atlanta. CNN International ble i 1997 oppdelt med ulike programskjemaer for fem regionale områder. Disse er Europa/Midtøsten/Afrika, Asia/stillehavsområdet, det østlige Asia, Latin-Amerika og Nord-Amerika. 

## Eksterne lenker
*
Jed Simon

**Jed Simon** (født 1964 i Victoria, British Columbia) er en canadisk gitarist. Han fikk oppmerksomhet i metal-miljøet med sitt tredje speed metal-band Armoros, som ble dannet i 1985. Armoros ble oppløst i 1989 etter 2 suksessfulle demo'er og et album. 

Hans neste band var Caustic Thought, og det var her hans karrière med Byron Stroud begynte. Jed Simon gjorde tre demo'er med Caustic Thought, og da han forlot bandet ga han jobben til Devin Townsend. Etter Caustic Thought arbeidet han en kort stund med Devin Townsend på hans Noisescapes-prosjekt, før Townsend dro til Los Angeles for å spille med Steve Vai. I 1995 spurte Townsend Jed Simon om å bli med på hans siste prosjekt, Strapping Young Lad (SYL), and han har vært med i dette bandet hele tiden siden da. Han bidro med noen gitarspor på *[[Heavy as a Really Heavy Thing]]* og opptrådte også live med SYL på album-turnéen, og er også med på videoen for «S.Y.L.» fra det albumet.

I 1996 ble han med Front Line Assembly (FLA) på deres Hard Wired-turné som turnégitarist (og også perkusjonist på Plasticity and Gun f.eks.). Turnéen resulterte i et konsertalbum og en video som ble utgitt som *Live Wired* (1996). Etter dette returnerte han til SYL, som oppnådde enda større suksess med deres andre album, *City* (1997). 

Da Front Line Assembly dro på Re-Wind-turnéen sist i 1998 var Jed ombord igjen.  I 1999 bidro han også med gitarer på FLA's studioalbum *Implode*.  Hans siste turné med FLA var Implosion-turnéen våren 1999.  I 2000 arbeidet han på Devin Townsend's Physicist-prosjekt, som bestod av alle fire medlemmene i SYL, men ble betraktet som «for lett» av Townsend til å være et SYL-album.

Siden 2000 har Jed Simon vært opptatt med plateinnspillinger og turnéer for Strapping Young Lad mesteparten av tiden.  I 2002 utga SYL sitt selvtitulerte album *Strapping Young Lad*, i 2005 utkom *Alien*, og deres siste innspilling, *The New Black,* ble utgitt 11. juli 2006.  Foruten SYL er han også gitarist i Zimmer's Hole, som også har Byron Stroud fra SYL i besetningen.  Zimmer's Hole har utgitt to studioalbum: *Bound by Fire* (1997, gjenutgitt i 2003) og *Legion of Flames*.  Hans nyeste prosjekt er Tenet, hvis første utgivelse, *Sovereign*, skal utgis på Century Media på sensommeren 2007.  *Sovereign* ble skrevet av Jed Simon i løpet av de siste årene. Han spiller selv gitar, bass og vokal, Glen Alvelais (Forbidden, Testament, LD50) på første-gitar og Gene Hoglan på trommer.

Jed Simon bor nå i Philadelphia med sin kone og sønn, og deres to katter.

## Eksterne lenker
* Strapping Young Lad offisielt nettsted
* Legion of Flames offisielt nettsted 
* Tenet offisielt nettsted 
* Mindphaser offisielt nettsted
Ingela Lundin Kvalem

**Ingela Lundin Kvalem** (født 25. september 1956 i Linköping, Sverige) er en svensknorsk psykolog og professor i sosialpsykologi ved Universitetet i Oslo. Hun er opprinnelig utdannet som sykepleier fra Sverige i 1979. Hun har cand.psychol. fra Universitetet i Oslo 1988 og dr.psychol. samme sted 2002 på avhandling om mestringstro og kondombruk hos ungdom. Kvalem har de senere år vært opptatt av kroppsbilde, og er blant de første som har igangsatt forskning på kroppsbilde og plastisk og kosmetisk kirurgi i Norge. Kvalem har innehatt en rekke verv, og har blant annet vært medlem av Den regionale komite for medisinsk forskningsetikk, REK-Øst.

## Eksterne lenker

* Presentasjon med oversikt over publikasjoner på NOVAs sider
Gisle

**Gisle** er et mannsnavn med flere mulige opprinnelser. Det kan være dannet av de norrøne ordene *gísl*, «gissel», eller *geisli*, «skaft», av de gammelhøytyske ordene *gisal*, «gissel», eller *gisel*, «pilskaft», eller av det lombardiske ordet *gísil*, «pilskaft». *Gísl* er en norrøn form av navnet.

## Utbredelse
*Gisli* var et svært vanlig navn på Island på midten av 1800-tallet.

Tabellen nedenfor gir en detaljert oversikt over populariteten til fornavnet Gisle i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
*Gisle Straume (1917–1988), norsk skuespiller, "Lektor Tørrdal" i "Stompa"-filmene
*Gísli Halldórsson (1927–1998), islandsk skuespiller
* Gisle Hannemyr (f 1953), norsk forsker
* Gisle Aas (f 1964), norsk IT-gründer
* Gisle Kverndokk (f 1967), norsk komponist
* Gisle Børge Styve (f 1970), norsk pianist og vokalist
* Ghislain Poirier, canadisk DJ
* Gisle Meininger Saudland, norsk stortingsrepresentant

### Annen bruk av navnet
* Gisle Surssons saga, en islendingsaga om en norsk utvandrer til Island
* Gisle Wink, gris i den britiske animasjonsserien *[[Gisle Wink på eventyr]]*

## Referanser


## Eksterne lenker
*
Bergermoen Endepunkt Km140,150

**Bergermoen endepunkt** er enden på gamle Randsfjordbanen som gikk helt til Randsfjorden med Randsfjord stasjon. Nå ender denne ved Norema på Jevnaker i Akershus fylke. Km 140,150 er fra Oslo over Drammen. Strekningen Hønefoss – Hen – Endepunkt 140,150 er Strekning uten fjernstyring, noe som betyr at tog fremføres ved bruk av togmeldinger.

## Litteratur
*
Togekspeditør

**Togekspeditør** (TXP) er en stillingsfunksjon i Bane NOR. Togekspeditører er utdannede trafikkstyrere. Definisjonen på togekspeditør fra Togfremføringsforskriften (JD340) lyder: «…den som har ansvaret for å overvåke og sikre togframføringen og annen virksomhet på egen stasjon og tilstøtende, ikke fjernstyrte blokkstrekninger.»

I tjeneste som togekspeditør bæres rødt bånd/merke på uniformsluen.  

## Referanser
Porsche 356/1

**Porsche 356/1** var den første konseptbilen bygget av den tyske bilprodusenten Porsche. Bilen er bygget på et roadsterkarosseri i aluminium, og ble designet av Erwin Komenda i april 1948.

Bilen var mal for den senere Porsche 356, men hadde mange unike elementer som ikke ble ført videre til produksjonsutgaven. Blant annet mangler modellen luftinntak bak, og tilgangen til motoren er gjennom et stort, fronthengslet deksel fremfor et lite lokk som på produksjonsutgaven. 356/1 var en åpen, toseters roadster med midtmontert motor, men da produksjonsutgaven skulle designes ble motoren flyttet bak bakakselen for å få plass til to ekstra seter. I fronten var det plass til reservehjul, batteri samt en liten mengde bagasje. Instrumenteringen besto av kun speedometer, samt en klokke bygget inn i hanskerommet på høyre side.

Bilen var utstyrt med en luftkjølt boksermotor med fire sylindre og et sylindervolum på 1,131 cm³, som leverte en effekt på 40 hestekrefter. Da den ble presentert for pressen i Bern i Sveits i juli 1948 fikk den en svært god mottakelse, og utviklingen av produksjonsmodellen startet kort tid etter.
Bittermarka

**Bittermarka** er et fjellområde nord i Trysil kommune, øst for innsjøen Engeren. Det er et populært hytteområde.
Her finnes mange fine fiskevann og gode jaktmuligheter. Spesielt rype og storfugl.

I  er det gode fiskemuligheter for ørret, fra Mjølsjøen renner Mjølbekken ut i Flena

## Referanser
Camilla Thorsen

**Camilla Nordberg Thorsen** (født 30. desember 1975 på Kongsberg) er en norsk håndballspiller.

Hun spilte for de danske klubbene Ikast-Bording og Viborg HK samt tyske Leipzig. Nå er hun tilbake i Kongsberg hvor hun er aktiv i Skrim Håndball.

## Meritter
* 2008 &ndash; DM-sølv
* 2006 &ndash; Tysk mester, tysk pokalmester
* 2005 &ndash; DM-bronse 
* 2004 &ndash; EHF-cup-gull, DM-gull, EM-gull 
* 2003 &ndash; Pokalmester
* 2002 &ndash; DM-gull 
* 2001 &ndash; DM-gull
* 2000 &ndash; EM-6.-plass 
* 1996 &ndash; NM-sølv, EHF-cup-sølv

## Referanser


## Eksterne lenker
*
Goliath

**Goliath** var et tysk bilmerke i Borgward-gruppen, som ble produsert fra 1928 til 1959. Selskapet var basert i den tyske byen Bremen og spesialiserte seg på trehjulsbiler samt mellomstore personbiler.

## Historie

Selskapet ble stiftet av Carl F. W. Borgward og Wilhelm Tecklenburg i 1928 under navnet *Goliath-Werke Borgward & Co*. De første modellene var små lastebiler med trehjul videreutviklet fra *Blitzkarren*, som tidligere hadde blitt bygget av Borgward. Den første personbilen var Goliath Pionier i 1931, som også hadde tre hjul samt en énsylindret motor. Frem til 1934 ble 4&nbsp;000 av disse bilene bygget i ulike utgaver. Pionier ble ansett som en forgjenger til Hansa-modellene 400 og 500.

Etter 2. verdenskrig bygget Goliath modellene GP700 (1950&ndash;1957) og GP900 (1955&ndash;1957), begge med vannkjølte totaktsmotorer med to sylindre, og allerede fra 1952 ble bilene levert med bensininnsprøytning som en av de aller første i verden. Begge modellene var forhjulsdrevne, todørs sedaner. I 1957 ble modellen *Goliath 1100* lansert, med en vannkjølt firetaktsmotor med fire sylindre.
### Lette lastebiler

* Goliath GD750 (trehjul) (1949&ndash;1955)
* Goliath Dreirad (1955&ndash;1961)
* Goliath GV800 (1951&ndash;1953)
* Goliath Express (1953&ndash;1961)

## Slutten
Fra 1958 ble Goliath 1100 solgt under merket Hansa, fordi Borgward-gruppen ønsket å komme vekk fra totaktsmotorer og trehjulsbiler som de hadde blitt kjent for. I 1961 gikk Borgward konkurs.

## Eksterne lenker
* 
* Goliath Veteranen Club
* Goliath fanside
* Goliath-modeller på 3-wheelers.com
8½

***8½*** (originaltittel: *Otto e Mezzo*) er en italiensk dramakomedie fra 1963 skrevet og regissert av Federico Fellini.  Den regnes av mange filmkritikere blant de beste filmer noensinne. I en nylig avstemning blant filmregissører, arrangert av Det britiske filminstituttet, ble *8½* valgt som den tredje beste film noensinne. Filmen ble fotografert i sort-hvit av Gianni di Venanzo med lydspor av Nino Rota.

## Handling
Filmen omhandler den italienske filmregissøren Guido Anselmi (Marcello Mastroianni) som lider av skrivesperre. Han skal regissere en science fiction-film, men har mistet gnisten midt i sine ekteskapelige problemer. Mens Anselmi kjemper halvhjertet med å ferdigstille filmen, dukker en rekke tilbakeblikk og drømmer opp i hukommelsen og fantasien hans.

## Priser og nominasjoner
Filmen vant to Oscar for beste fremmedspråklige film og beste kostymedesign (sort-hvit) og ble ytterligere nominert til beste regi, beste originalmanus og beste scenografi (sort-hvit).

Filmen vant samtlige syv priser den var nominert til ved det Italienske nasjonale konsortium av filmjounalister og filmen vant topprisen ved Filmfestivalen i Moskva. 

*8½* er nummer tre på magasinet *[[Sight & Sound]]s* liste over «Regissørenes Topp 10 filmer og nummer ni på «Anmeldernes Topp 10» fra 2002.

## Skuespillere
* Marcello Mastroianni som Guido Anselmi, en film-regissør
* Claudia Cardinale som Claudia, en skuespillerinne
* Anouk Aimée som Luisa Anselmi, Guidos kone
* Sandra Milo som Carla, Guidos elskerinne
* Rossella Falk som Rossella, Luisas beste venn
* Barbara Steele som Gloria Morin, Mezzabottas nye unge elskerinne
* Madeleine Lebeau som Madeleine, en fransk skuespillerinne
* Caterina Boratto som en mystisk kvinne ved et hotell
* Eddra Gale som La Saraghina, en prostituert
* Guido Alberti som Pace, en film-produsent
* Mario Conocchia som Guidos produksjonsassistent
* Bruno Agostini som en film-regissør
* Jean Rougeul som Carini Daumier, en film-kritiker
* Mario Pisu som Mario Mezzabotta, Guidos kamerat
* Yvonne Casadei som Jacqueline Bonbon, en kabarat-danserinne
* Ian Dallas som Maurice, Mayas assistent
* Mino Doro som Alberto, Claudias agent
* Nadia Sanders som Nadine
* Edy Vessel som en mannequin
* Eugene Walter som en amerikansk journalist
* Mary Indovino som Maya, en clairvoyant
* Giuditta Rissone som moren til Guido
* Annibale Ninchi som faren til Guido
* Olimpia Cavalli som Olimpia

## Referanser


## Eksterne lenker
*
Østfrontmedaljen

**Østfrontmedaljen** (tysk: *Medaille Winterschlacht im Osten 1941/42*, også kalt *Ostmedaille*) ble innstiftet 26. mai 1942 for å hedre personell (stridende og ikke-stridende) på tysk side som deltok på østfronten i den andre verdenskrig under Operasjon Barbarossa.

## Historie
Medaljen ble ofte omtalt som  «Frossent kjøtt medaljen» (*Gefrierfleischorden*) på grunn av de ekstreme værforholdene soldatene opplevde på østfronten. Den ble utdelt til over 3 millioner mottakere og det totale produksjonstallet er regnet som enda høyere enn dette. På ordre fra Oberkommando der Wehrmacht ble utdelingen av medaljen stoppet 4. september 1944.

## Design
Medaljen ble designet av SS-Unterscharführer Ernst Krauit. Den er rund av form og øverst på medaljen er det plassert en hjelm med en stavgranat under. Under hjelmen på advers ses den tyske ørn med hakekorset i klørne, samt en gren med blader. På revers er teksten «Winterschlacht im Osten 1941/42», skrevet med store bokstaver. Under teksten vises et sverd, samt en gren med blader. Medaljen måler 44 mm x 36 mm og ble produsert av et utall forskjellige firmaer. Mange medaljer har produsentmerking i ringen, men et stort antall har ingen slik merking.

Medaljen ble først produsert i buntmetall, senere sink grunnet metallmangel. Førstnevnte omtales som «Type 1» og er helt grå. «Type 2» er i sink og har sølvfarget ytterkant og hjelm. Medaljens bånd er mørk rød av farge, med en sort og to hvite striper i midten.

## Utdeling

Medaljen ble utdelt til personene som oppfylte følgende kriterier:
 
* 14 dagers deltakelse ved fronten (30 kampflyvninger for personell i Luftwaffe) i perioden 15. november 1941 – 15. april 1942
* 60 dagers tjeneste i kampsonen, (selv om personen ikke hadde vært involvert i kamphandlinger) i samme periode som første kriteriet.
* For alle som ble såret eller fikk frostbitt som kvalifiserte til Såretmerket 

## Plassering
Medaljen ble kun båret om antrekket var galla, men i likhet med Jernkorset 2. klasse ble medaljens bånd båret i 2. knappehull på uniformsjakken.

## Se også
* Liste over tyske militære utmerkelser 1933-1945

## Kilder
Samlerforumet.net – med tillatelse
Rocky Balboa

***Rocky Balboa*** er en amerikansk film fra 2006. Den er regissert og skrevet av Sylvester Stallone, som også spiller hovedrollen.

Filmen fikk god kritikk i media og ble omtalt som den beste *Rocky*-filmen siden originalen.

## Handling
Rocky Balboa har vært pensjonert fra boksing i en tjue års tid. Han mistet sin kone i kreft fire år tidligere, og eier nå en italiensk restaurant. Paulie, Rockys beste venn og svoger, fortsetter å støtte Rocky når han kan. Men han følger også skyldfølelse på grunn av sin tidligere dårlige behandling mot sin avdøde søster. Men han anklager Rocky for å fremdeles leve i fortiden. Sent en kveld møter Rocky en kvinne ved navn Marie, som en gang var en plagsom ung jente som Rocky hadde eskortert hjem for 30 år siden. Marie er nå aleneforelder til en tenåringssønn ved navn Stephenson, født utenfor ekteskap.

En stor TV-kanal setter opp en computer, programmert til å simulere en virtuell boksekamp mellom den tidligere og nåværende tungvekstmesteren: Rocky Balboa vs. Mason "The Line" Dixon. Når eks-mester Rocky får med seg TV-attraksjonen, opplever han at lysten til å bokse vekkes til live igjen. Han bestemmer seg for å delta i en regional konkurranse, men blir snart avbrutt av en større utfordring. Dixons manager utfordrer Rocky Balboa, til å gå i ringen i ringen på virkelig vis, mot den nåværende mesteren. 

En vanskelig avgjørelse må tas. Hvor forsvarlig er det, å risikere både fysikk og psyke, i en høyprofilert oppvisningskamp mot en langt yngre motstander? 

For Rocky handler det om å få dekket to grunnleggende behov: Å stilne sin indre uro. Og vise for seg selv og andre at han fortsatt kan.

## Skuespillere

* Sylvester Stallone som Robert "Rocky" Balboa, Sr. En pensjonert bokser, og to ganger tungvektsmester.
* Burt Young som Paulie Pennino. Rocky's svoger, og beste venn.
* Antonio Tarver som Mason "The Line" Dixon. Rocky's motstander i bokseringen.
* Milo Ventimiglia som Robert Balboa, Jr. Rocky's eneste sønn.
* Geraldine Hughes som Marie. En kvinne som Rocky møtte for over 30 år siden.
* James Francis Kelly III som Stephenson. Sønnen til Marie, som Rocky blir venner med.
* Tony Burton som Tony "Duke" Evers. Treneren til Rocky.
* Pedro Lovell som Spider Rico. Rocky's tidligere konkurrent, og nå ansatt ved Adrian's.

## Eksterne lenker
*
Spe salvi

***Spe Salvi*** er tittelen på pave Benedikt XVIs annen encyklika. Det ble promulgert og offentliggjort den 30. november 2007. Encyklikaens tema er det kristne håp. Navnet er del av et sentralt bibelsted som omhandler håpet: «Spe salvi facti sumus» = *i håpet er vi frelst* (Rom 8,24). 

## Om innholdet

Encyklikaen er på over 18 900 ORD, delt i 50 nummererte avsnitt og i åtte kapitler. Etter innledningen følger kapittelet «Tro er håp», der paven fremhever den hellige Josephine Bakhita, en sudanesisk slavinne fra Darfur som senere ble nonne, som et eksempel på hva det kristne håp er.

I neste kapittelet, «Det trosbaserte håp i Det nye testamente og i urkirken» siterer han de hellige Gregor av Nazianz og Thomas Aquinas, og kommer også med en kommentar om Martin Luther i forbindelse med Hebreerbrevet.

I kapittelet «Evig liv – hva er det?» tar pave Benedikt for deg det evige liv, og i det neste, «Er det kristne håp induvidualistisk?», går han inn på teologer som Henri de Lubac og Augustin av Hippo, Bernhard av Clairvaux og Benedikt av Nursia. I kapittelet «Omformingen av kristendommens  tro/håp i den moderne tid» går han inn på Francis Bacon, Immanuel Kant, Friedrich Engels og Karl Marx når han behsandler forholdet mellom tro og fornuft.

I kapittelet «Det kristne håps sanne form» nevner han Vladimir Lenin, Marx og Theodor W. Adorno, mens han i «Anledninger for å lære og praktisere håpet» kommer inn på blant andre kardinal François-Xavier Nguyên van Thuân, filosofen Max Horkheimer, Fjodor Dostojevskij og  Plato. 

Encyklikaen avsluttes med kapittelet «Maria, håpets stjerne».

I encyklikaen gir pave Benedikt under et nytt perspektiv belysning av noen temaer som har gått igjen i mange av hans taler under hans pontifikat: 

* Sannheten er ikke noe som setter grenser for friheten, men en betingelse for at friheten skal nå sitt fulle potensial;
* Tro og fornuft trenger hverandre, for tro uten fornuft blir ekstremisme, og fornuft uten tro leder til forvilelse;
* Den moderne fremskrittstro bærer med seg alvorlige farer som den har matt innebygget siden 1500-tallets vitenskapstro og som ble applisert blant annet gjennom den franske revolusjons utskeielser og gjennom marxismen;
* Det er ikke mulig å konstruere en rettferdig sosial orden uten referanse til Gud;
* Det er viktig å skjelne mellom eskatologien (som er en lengsel etter «en ny himmel og en ny jord»), og den dennesidige politikk; 
* Objektiv sannhet er det eneste som i sannhet kan sette en grense for ideologiene og den blinde vilje til makt.

## Fotnoter


## Referanser
* Vatikanets hjemmeside: Engelsk versjon av ''Spe salvi''
* Vatikanets hjemmeside: Engelsk and other versjon av ''Spe salvi''
* Kort sammendrag på katolsk.no 
* https://web.archive.org/web/20071202105807/http://ncrcafe.org/node/1474 John L. Allen: Spe Salvi a 'Greatest Hits' collection of core Ratzinger ideas]
Gotha G.I

**Gotha G.I** var et tysk bombefly. Flyet var det første i en serie «Großkampfflugzeug» bygget for de tyske flystyrkene under den første verdenskrig.

G.I skulle vise seg å ha utilfredsstillende egenskaper i form av blant annet liten strukturell styrke, ikke tilfredsstillende ytelser og vanskelige flyegenskaper, og ble derfor bare produsert i et lite antall før Gothaer Waggonfabrik utviklet etterfølgeren G.II. 
 
Gotha G.I hadde et mannskap på to eller tre mann, og var utstyrt med to Mercedes D.III rekkemotorer på 160 hk hver.

## Spesifikasjoner (G.U.H. I)

 
## Referanser


## Eksterne lenker
* Gotha G.I
Tropheus

* *[[Tropheus annectens]]*
* *[[Tropheus brichardi]]*
* *[[Tropheus duboisi]]*
* *[[Tropheus moorii]]*
* *[[Tropheus polli]]*

***Tropheus*** er en gruppe ciklider som er endemisk til Tanganyikasjøen i Øst-Afrika.
Slekten er spredd over hele Tanganyikasjøen, fra Burundi i nord til Zambia i sør. 
Kjønnene er relativt like, men det er mulig å se forskjell. Hannene blir noe større enn hunnene. Alle arter er munnrugere, noe som har gitt gruppen sitt vitenskapelige navn. *Tropheus* kommer fra det greske «trophos» som betyr «å nære». 

*Tropheus* blir fisket noe av den lokale befolkningen, men fiskene er for små og for flinke til å gjemme seg i sitt naturlige habitat, til at de har blitt utbredte matfisk.
De fleste arter lever på tre meters dyp, eller grunnere.

## Eksterne lenker
*
Agaton Sax

**Agaton Sax**, litterær figur, hovedperson i den svenske bokserien med samme navn, skrevet av Nils-Olof Franzén. Agaton Sax er privatdetektiv og redaktør for *Byköpingsposten* i Byköping. Han løser sine saker samtidig som han driver avisen i byen.

Andre tilbakevendende karakterer i fortellingene om den intelligente og språkgeniale Agaton Sax er den tafatte *Overdetektivinspektør Joshua H Lispington* ved Scotland Yard, Byköpings politi *Antonsson*, skurkene *Julius Mosca*, *Octopus P. Scott*, *Herr Gustafsson* og *Helvassa Gullan*, samt Agatons *tante Tilda*, *[[Dachs]]en Tickie* og hans verdensunike datamaskin, *Tenkende August*.

Bøkene utkom først ved Bonniers forlag i serien Önskedeckarna, under Bonniers Juniorböcker. Illustrasjonene ble fra begynnelsen laget av Åke Lewerth.

Den siste boken, *Agaton Sax och den mörklagda ljusmaskinen*, ble skrevet på forespørsel fra Nils-Olof Franzéns engelske forlag, som med framgang utga bøkene i oversettelse der. Bøkene ble da illustrert av Quentin Blake.

I Norge ble åtte av bøkene oversatt av Olaf Coucheron og utgitt på H. Aschehoug & Co. i 1974-1975.

## Utgitte bøker

## Filmatiseringer
Den første boken som ble filmatisert var *Agaton Sax och bröderna Max* som i 1972 ble en animert TV-serie med samme navn. Serien besto av fire 20-minutters avsnitt, og var laget av animasjonsstudioet Team Film. 

*[[Agaton Sax och Byköpings gästabud]]* ble i 1976 Sveriges første helt animerte langfilm.

Samtidig som langfilmen vistes på kino, viste svensk TV en animert TV-serie med samme opphavsmann og skuespillere. Agaton Sax-serien består av tre halvtimeslange avsnitt basert på bøkene *Agaton Sax och den ljudlösa sprängämnesligan*, *Agaton Sax och det gamla pipskägget* og *Agaton Sax och den bortkomne mr Lispington* (som i filmatisering fikk navnet *Agaton Sax och kolossen på Rhodos*).

## Eksterne lenker
* Nils-Olof Franzén og Agaton Sax på Hollin
* "Agaton Sax och Byköpings Gästabud" på Imdb
Haeterini

* *[[Cithaerias]]*
* *[[Dulcedo]]*
* *[[Haetera]]*
* *[[Pierella]]*
* *[[Pseudohaetera]]*

**Haeterini** er en gruppe av sommerfugler som hører til underfamilien ringvinger (Satyrinae) i den store familie flikvinger (Nymphalidae). De finnes bare i skogområder i Sør- og Mellom-Amerika. De fleste er lette å kjenne på at de har gjennomsiktige vinger nesten uten skjell, bare med noe skjellmønstre langs kanten. Slekten *Pierella* har mer "normale" vinger.

## Utseende
Stort sett middelsstore sommerfugler (vingespenn gjerne 30 – 50&nbsp;mm), slanke med avrundede vinger. Bortsett fra hos slekten *Pierella* er vingene gjennomsiktige og mangler nesten helt skjell. Kroppen er ganske slank, hodet forholdsvis stort med store fasettøyne, antennene tynne, omtrent halvparten så lange som fovingene. Forvingene er nesten glassklare, avlangt ovale, med markerte, mørke årer. Den store radialcellen, som ligger langs vingens fremkant, opptar omtrent 1/3 av vingearealet, og alle vingeårene går ut fra denne. Alle vingeårene er uten forgreninger. Bakvingene er ovale, ofte litt bredere enn forvingene, med tegninger av skjell langs ytter- og bakkanten. Disse tegningene er oftest rosa eller brune og omfatter minst én øyeflekk på hver vinge. Slekten *Pierella* har brune vinger med en grønnlig metallglans, den ytre delen av bakvingene er tegnet i rødt, blått, svart og hvitt.

## Levevis
Glassvingesommerfuglene lever nær skogbunnen i tett skog, der det er svært lite lys. De glassklare vingene virker der som ganske effektiv kamuflasje, da det blir svært vanskelig å se sommerfuglen. De fargede feltene på bakvingene kan være påfallende, men de "forsvinner" når sommerfuglen setter seg og lukker vingene.

De er forholdsvis langsomme flyvere, som gjerne drikker fra råtnende frukt eller møkk. Lite synes å være kjent om larvene.

## Systematisk inndeling
Artstallene følger Haeterini på ''Tree of Life''

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen **Haeterini** Herrich-Schäffer, 1864
**************** Slekten *[[Pierella]]* Westwood, 1851 – 11 arter
**************** Slekten *[[Haetera]]* Fabricius, 1807 – to arter
**************** Slekten *[[Cithaerias]]* Hübner, 1819 – fem arter
**************** Slekten *[[Pseudohaetera]]* Brown, 1943 – to arter
**************** *[[Dulcedo polita]]* (Hewitson, 1869)

## Eksterne lenker
* 
* Catalogue of Life, 2007 checklist NB! Denne listen tar ikke hensyn til synonymer.
* Haeterini på ''Tree of life''
* Markku Savela's Lepidoptera and some other life forms: Sjekkliste over artene. Hentet 28.12. 2011
Terence Alexander

**Terence Joseph Alexander** (1923–2009) var en engelsk skuespiller kjent fra den britiske tv-serien *[[Bergerac (TV-serie)|Bergerac]]*.  

Han medvirket i over 190 film- og tv-produksjoner. 

Alexander scenedebuterte som 16-åring i 1939. Han filmdebuterte i *Comin' Thro the Rye* (1947) og tv-debuterte i tv-filmen *Away from It All* (1950). Han hadde rollen som den uansvarlige playboyen Dartie Montegue i serien *[[Forsyte-sagaen (TV-serie fra 1967)|Forsyte-sagaen]]* (1967) og fra 1981 til 1991 spilte han rollen som den rike forretningmannen Charlie Hungerford i kriminalserien *[[Bergerac (TV-serie)|Bergerac]]*. Det er denne rollen han ble mest kjent for. Han hadde utover dette gjesteroller i en rekke britiske tv-serier, deriblant fire episoder av  i komiserien *[[Hancock’s Half Hour]]* (1957–1960) og et par episoder av *[[Doctor Who]]* (1985). Hans siste tv-rolle var i en episode av sykehusserien *[[Casualty]]* i 1999. 

På film gjorde han seg bemerket krimkomedien *[[Gentleman-ligaen]]* (1960) og i thrilleren *[[Sjakalen (1973)|Sjakalen]]* (1973). Hans siste filmrolle var i den mindre kjente *That Englishwoman* (1990). 

Alexander pensjonerte seg fra skuespilleryrket på slutten av 1990-årene. Like før og etter årtusenskiftet kunne han ses i flere reklamefilmer for Evergood kaffe, der han sittende på en stol nøt godt av en slurk kaffe og utbrøt «EVERGOOD...!!».

## Referanser


## Eksterne lenker
*
Britt Ekland

**Britt Ekland** (født 1942) er en svensk skuespiller. Ekland ble i 1960- og 1970-årene kjent som et sex-symbol og deltok i flere internasjonalt kjente filmer. 

Hun er kjent fra James Bond-filmen *[[Mannen med den gyldne pistol]]* (1974). Hun har utover det hatt biroller i filmer som *[[Skyt Carter]]* (1971) og *[[The Wicker Man]]* (1973). Hun har også hatt gjesteopptredener i flere tv-serier. Fra 2013 til 2015 medvirket hun i dokusåpen *[[Svenske Hollywoodfruer]]*.

I 1979 gav hun ut singelen «Do It To Me/Private Party». Den floppet i England, men lå som sitt beste som nummer 15 i Sverige.

## Film og TV (utvalg)
*1962 Pan
*1963 Det er meg han har vært hos
*1963 Il Diavolo
*1963 Prisen
*1965 Fang reven
*1967 The Bobo
*1969 De urørlige
*1969 Stiletto
*1971 Skyt Carter
*1972 Rendezvous i Paris
*1972 Dr. Martins mareritt
*1974 The Wicker Man 
*1974 Mannen med den gyldne pistol
*1979 Skeppsredaren (TV)
*1980 Gisseltårnet
*1980 Monsterklubben
*1982 Kjærlighetsskipet (TV)
*1987 Bryllupsreisen
*1989 Skandalen 
*1900 The Children
*1992 Bara med Britt (TV)
*1992 Absolutt fabelaktig (TV)
*2008 Stjärnorna på slottet (TV)
*2012 Svenske Hollywoodfruer (TV)
*2018 Let’s Dance (TV)

## Familie
Ekland var gift med Peter Sellers fra 1964 til 1968 og har ett barn med ham, Victoria Sellers. Hun hadde også i mange år et forhold til popsangeren Rod Stewart.

## Referanser


## Eksterne lenker
* 
*
Myrfunn

**Myrfunn**, på dansk og riksmål også kalt **mosefunn**, brukes i arkeologien om funn av gjenstander i myrer.

Over hele Europa har det vært vanlig å ofre til gudene ved å kaste gjenstander i myrer og innsjøer. Det har ofte vært seierherren som har ofret krigsbyttet fra fienden i form av våpen, båter og hesteutstyr. En finner også mer sivile offer som draktdeler, smykker og kar av keramikk. Moselik, det vil si mennesker som er blitt ofret til myra, er en type myrfunn som har fått mye oppmerksomhet.

Som eksempel på myrfunn kan nevnes Thorsbjerg-funnet i Nord-Tyskland der en fant gjenstander fra jernalderen. 
## Se også
*Kvalsundskipet
*Moselik

## Eksterne lenker

* Nord-Troms Museum
* Illerup-funnet
Harmony Corruption

***Harmony Corruption*** er det tredje albumet til Napalm Death. Det ble utgitt i 1990 på Earache Records. Musikkstilen på dette albumet er mere death metal enn grindcore, men dette var bare en midlertidig endring i bandets utgivelser. 

Låtene fra EP-en *[[Mentally Murdered]]* er inkludert på slutten av albumet. 

## Sporliste
# «Vision Conquest» – 2:42
# «If the Truth Be Known» – 4:12
# «Inner Incineration» – 2:57
# «Malicious Intent» – 3:26
# «Unfit Earth» – 5:03
# «Circle of Hypocrisy» – 3:15
# «The Chains that Bind Us» – 4:08
# «Mind Snare» – 3:42
# «Extremity Retained» – 2:01
# «Suffer the Children» – 4:21
# «Hiding Behind» – 5:15 (bonusspor)
# «Rise Above» – 2:42 (fra EP-en *Mentally Murdered*)
# «The Missing Link» – 2:17 (fra EP-en *Mentally Murdered*)
# «Mentally Murdered» – 2:11 (fra EP-en *Mentally Murdered*)
# «Walls of Confinement» – 2:56 (fra EP-en *Mentally Murdered*)
# «Cause and Effect» – 1:26 (fra EP-en *Mentally Murdered*)
# «No Mental Effort» – 4:08 (fra EP-en *Mentally Murdered*)

## Besetning
*Mark «Barney» Greenway – Vokal
*Shane Embury – Bass
*Mitch Harris – Gitar
*Jesse Pintado – Gitar
*Mick Harris – Trommer
*John Tardy (fra Obituary) – Backingvokal på «Unfit Earth»
*Glen Benton (fra Deicide) – Backingvokal på «Unfit Earth»
*Bill Steer Gitar på spor 12-17
*Lee Dorian Vokal på spor 12-17

## Eksterne lenker
*
Cover Flow

**Cover Flow** er en funksjon som Apple har utviklet som gjør det mulig å bla i filer på en grafisk måte. Funksjonen kom med versjon 7 av iTunes. Senere har Apple brukt funksjonen i en rekke andre produkter i iPhone,  alle iPod-modellene og Mac OS X Leopard.
Gislaug

**Gislaug** er et kvinnenavn med opprinnelse i det norrøne navnet *Gíslaug*. Det første navneleddet kan komme av de norrøne ordene *gísl*, «gissel», eller *geisli*, «stråle» eller «skaft». Det andre navneleddet kommer av det norrøne ordet *laug* som betyr «lovnad». *Gisløgh* var den gammelsvenske formen av navnet.

## Utbredelse
Gislaug er et svært sjeldent navn.

Tabellen nedenfor gir en detaljert oversikt over populariteten til fornavnet Gilslaug i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Gislaug Øygarden, norsk advokat og politiker
* Gislaug Søyland Sele, norsk politiker

## Referanser




## Eksterne lenker
*
Absolute VG-lista 1980

***Absolute VG-lista 1980*** er et samlealbum som inneholder flere av de største hit-låtene i musikkåret 1980. 

Albumet kom ut 19. november 2007.

## Sporliste
# Queen – «Save Me»  
# ABBA – «Gimme! Gimme! Gimme! (A Man After Midnight)»  
# Kate Bush – «Babooshka»  
# Paul McCartney – «Coming Up»  
# Blondie – «Call Me»  
# Cliff Richard – «We Don't Talk Anymore»  
# Donna Summer – «On the Radio» 
# KC & the Sunshine Band – «Please Don't Go»  
# Dr. Hook – «Sexy Eyes»  
# Ottawan – «D.I.S.C.O.»  
# Sugarhill Gang – «Rapper's Delight»  
# Lipps Inc. – «Funkytown»  
# Diana Ross – «Upside Down»  
# George Benson – «Give Me the Night»  
# Vazelina Bilopphøggers – «Gi meg fri i kveld»  
# Bill LOvelady – «One More Reggae for the Road»  
# Kids – «Hun er forelska i lærern»  
# Sverre Kjelsberg & Mathias Hætta – «Sámiid ædnan»

## Eksterne lenker
* Absolute VG-lista 1980
Absolute VG-lista 1981

***Absolute VG-lista 1981*** er et samlealbum som inneholder flere av de største hit-låtene i musikkåret 1981. 

Albumet kom ut 19. november 2007.

## Sporliste
# Marius Müller – «Den du veit»  
# Gyllene Tider – «När vi två blir en»  
# Jannicke – «Svake mennesker»  
# Freestyle – «Vill ha dig»  
# Beranek – «Dra te hælvete»  
# Lars Kilevold – «Livet er for kjipt»  
# Aneka – «Japanese Boy»  
# Gary Holton & Casino Steel – «Ruby (Don't Take Your Love to Town)»  
# Kim Carnes – «Bette Davis' Eyes»  
# Kim Wilde – «Kids in America»  
# Ottawan – «Hands Up»  
# Jon English – «Six Ribbons»  
# Trond Granlund – «Girl 16»  
# Caramba – «Hubba Hubba Zoot Zoot»  
# Tramteatret – «Pelle Parafins Bøljeband»  
# Bucks Fizz – «Making Your Mind Up»  
# Finn Kalvik – «Aldri i livet»  
# Joe Dolce – «Shaddup You Face»

## Eksterne lenker
* Absolute VG-lista 1981
Absolute VG-lista 1982

***Absolute VG-lista 1982*** er et samlealbum som inneholder flere av de største hit-låtene i musikkåret 1982. 

Albumet kom ut 19. november 2007.

## Sporliste
# Bolland – «You're in the Army Now»  
# Culture Club – «Do You Really Want to Hurt Me»  
# Frida – «I Know There's Something Going on»  
# Survivor – «Eye of the Tiger»  
# The Steve Miller Band – «Abracadabra»  
# Paul McCartney & Stevie Wonder – «Ebony and Ivory»  
# Supertramp – «It's Raining Again»  
# Roxy Music – «More Than This»  
# Hall & Oates – «Maneater»  
# FR David – «Words»  
# Taco – «Puttin' on the Ritz»  
# Attack – «Ooa hela natten»  
# Dionne Warwick – «Heartbreaker»  
# Soft Cell – «Tainted Love»  
# Falco – «Der Kommisar»  
# Charlene – «I've Never Been to Me»  
# Christopher Cross – «Arthur's Theme»  
# Gary Holton & Casino Steel – «No Reply» 
# Nicole – «Ein bißchen Frieden»  
# Jahn Teigen & Anita Skorgan – «Adieu»

## Eksterne lenker
* Absolute VG-lista 1982
Adélie Land

**Adélie Land** (fransk: *Terre-Adélie*) er det franske kravområdet i Antarktika.

## Geografi
Adélie Land utgjøres av sektoren mellom 136° og 142° østlig lengde og sør for 67° sørlig bredde. Mesteparten av området, som dekker et areal på 432&nbsp;000&nbsp;km², er dekket av is året rundt. Området grenser til Wilkes Land i vest og George V Land i øst.

Området er stort sett ubebodd, bortsett fra forskerne på Dumont-d’Urville-stasjonen og forvaltes direkte fra Frankrike som en del av De franske sørterritorier (T.A.A.F.).

## Historie
Området ble oppdaget 21. januar 1840 av franskmannen Jules Dumont d'Urville som oppkalte området etter sin hustru. I 1912 ble Adélie Land-meteoritten oppdaget under en ekspedisjon av Frank Bickerton som det første meteorittfunn i Antarktis.

## Referanser
Gammelnorsk tid

**Gammelnorsk tid** er i norsk språkhistorie og Norges historie tiden fra rundt 1050 til 1350.

Norske vikinger ble kjent med det latinske alfabetet på de britiske øyer før år 900. En fredsavtale mellom vikinger og kong Adalråd ble skrevet med latinske bokstaver. Harald Hardråde preget mynter der norsk ble gjengitt med latinske bokstaver. I tiden 1000-1050 kan gammelnorsk ha vært brukt i bøker i Irland. Vinteren 1117-1118 skrev islendingene ned sine lover på morsmålet. Da latinske bokstaver ble brukt til å gjengi norsk talemål ble det etter engelsk mønster tilføyd tegn (þ, ð) som ikke fantes på latin. Norsk antas å ha vært skrevet i Norge fra rundt 1050. De eldste bevarte håndskriftfragmentene (blant annet gammelnorsk homiliebok) er fra rundt 1150 og disse kildene gir grunnlag for å anta at er avskrifter av eldre norske tekster. Fra rundt 1200 er det bevart et stort antall håndskrifter på norsk blant annet fragmenter av lovtekster og sagaer samt såkalte diplomer. Kongespeilet fra 1275 er bevart. Runealfabetet ble brukt samtidig og rundt 1200 var dette alfabetet med 23 tegn nokså likt over hele Skandinavia. Runer ble brukt til praktiske meldinger til langt ut på 1300-tallet.

I de eldste bevarte skriftene har skriveren trolig forsøkt å følge et bestemt mønster. Dialekter skinner gjennom samtidig som det trolig har vært en oppfatning av at skriftspråket var noe annet enn talemålet. Bispesetene i Bjørgvin (opprinnelig Selje) og Nidaros, og særlig erkebispesetet i Nidaros bidro til en normering av skriftspråket med påvirkning fra trøndersk og vestnorsk. En viss politisk selvstendighet på Østlandet medvirket til utvikling av særtrekk i skriftspråket basert på dialekten. Rundt 1350 hadde kanselliet i Oslo utviklet en skriftform som var mindre preget av dialektene og skriverens dialekt skinner ikke gjennom.

## Referanser
Alan J. Pakula

**Alan Jay Pakula** (1928–1998) var en amerikansk filmregissør og filmprodusent som er kjent for filmer som *[[Drep ikke en sangfugl (film)|Drep ikke en sangfugl]]* (1992) *[[Klute]]* (1971), *[[Siste vitne]]* (1974), *[[Alle presidentens menn (film)|Alle presidentens menn]]* (1976), *[[Sofies valg (film)|Sofies valg]]* (1982), *[[Pelikanrapporten (film)|Pelikanrapporten]]* (1993) og *[[En fiende iblant oss]]* (1997).

Pakula startet karrieren i tegnefilmavdelingen til Warner Brothers. I 1957 ble han ansatt i Paramount Pictures hvor han begynte å jobbe med spillefilm. Hans første film som produsent var sportsdramaet *[[Frykten slår ut]]* (1957), mens hans første film som regissør var dramakomedien *[[The Sterile Cuckoo]]* (1969). Ved siden av regi og produsent, skrev han også manus til noen av sine filmer. Hans største kommersielle suksess var *[[Pelikanrapporten (film)|Pelikanrapporten]]* (1993), hvor han både var regissør, produsent og manusforfatter. Han var aktiv i filmbransjen frem til sin død i 1998. 

Han har vært Oscar-nominert tre ganger.

Pakula døde i en bilulykke i Long Island i 1998, 70 år gammel.

## Referanser


## Eksterne lenker
* 
*
Târgu Mureș

**Târgu Mureș** (ungarsk: *Marosvásárhely*, tysk: *Neumarkt am Mieresch*) er hovedstad i fylket Mureș, Transilvania, Romania. Byen hadde i 2011 en befolkning på 134&nbsp;290 innbyggere.

## Eksterne lenker
*
Mo (Nord-Odal)

**Mo** er et sogn og et tettsted i Nord-Odal i Innlandet. Tettstedet har  innbyggere per 1. januar . Mo kirke på Stormoen er sognets kirke. Mo utgjør den østre delen av kommunen, mens Sand, som er Nord-Odals kommunesenter, ligger mot vest. Opprinnelig var det to gårder Nordre Mo og Søndre Mo  gard som  nå omfatter en gård Stormoen .

Sentrumsbebyggelsen på Østmoen regnes som tettstedet Mo, og her finnes også noen kommunefunksjoner. Blant annet ligger Nord-Odal ungdomsskole her. Tidligere het sognet og garden *Jurmo* (gammalnorsk: *Júgramór*) oppkalt etter åa Jura (gammalnorsk: *Júgra*, nå kalt *Juråa*) som renner igjennom bygda.

Ved gardstunet på Stormoen i Mo ligger den gamle kirketomta. Den har i dag navnet Jugramo  kirkegård. Her er det kun graver igjen samt steiner som viser hvor kirken stod.

## Referanser
Bygda

**Bygda** er et sund (uriktig omtalt som fjord) som går i nærmest nord-syd retning mellom øyene Rolla i vest og Andørja i øst, beliggende i Ibestad kommune i Troms.

Sundet er 11 kilometer langt og går fra Vågsfjorden i nord til Astafjorden i syd. Den nordligste halvdelen har en bredde på omkring 4 km, mens den sydlige snevres inn fra 3 til 1,5 km på det smaleste ved den sydlige munningen, hvor sundet krysses av Ibestadtunnelen, også omtalt som *Bygdeforbindelsen*.

## Referanser
Ray Liotta

**Raymond Allen Liotta** (1954–2022) var en amerikansk skuespiller. Han huskes spesielt fra filmen *[[Mafiabrødre]]*. Liotta medvirket i over 83 filmer og over 30 tv-produksjoner i løpet av karrieren.

## Karriere
Han TV-debuterte i *[[Another World]]*, hvor han hadde en fast rolle fra 1978 til 1981. Deretter hadde han faste roller i kortlivede tv-serier som *Casablanca* (1983), *Our Family Honor* (1985) og *Smith* (2006). Fra 2016 til 2018 hadde han en fast rolle i politiserien ''Shades of Blue''. Han hadde utover det gjesteopptredener i serier som blant annet *[[St. Elsewhere]]* (1983), *[[Mike Hammer (TV-serie, 1984)|Mike Hammer]]* (1984), *[[Just Shoot Me!]]* (2001), *[[Akutten]]* (2004), *[[Hannah Montana]]* (2010), *[[The League]]* (2011), *[[En moderne familie]]* (2016) og *[[Young Sheldon]]* (2017). Liotta spilte også i noen TV-filmer, deriblant i rollen som Frank Sinatra i *[[The Rat Pack (TV-film)|The Rat Pack]]* (1998) og som brannmann og brannstifter John Orr i *[[In the Heat of Fire]]* (2002). Han hadde også en sentrale rolle i den historiske miniserien *Texas Rising* (2015).

Liotta filmdebuterte i *The Lonely Lady* (1983), hvor han hadde en birolle. Han hadde deretter sentrale roller i filmer som ''Farlig flørt'' (1986) og *[[Fortidens helter]]* (1989). Hans medvirking i *Farlig flørt* ble en døråpner til andre filmroller og i 1990 fikk han hovedrollen som gangsteren Henry Hill i den biografiske dramafilmen *[[Mafiabrødre]]*. Han hadde deretter større roller i filmer som blant annet *[[Farlig beskytter]]* (1992), *[[Flukten fra Absolom]]* (1994), *[[Turbulence]]* (1997), *[[Cop Land]]* (1997), *[[Hannibal (film)|Hannibal]]* (2001), *[[Blow (film)|Blow]]* (2001), *[[Narc]]* (2002), *[[Identity (film)|Identity]]* (2003), *[[Smokin' Aces]]* (2007), *[[Crossing Over]]* (2009) *[[Killing them softly]]* (2012), *[[The Iceman]]* (2013) og *[[The Many Saints of Newark]]* (2021).

Liotta vant en Primetime Emmy for en gjesteopptreden i sykehusserien *[[Akutten]]* i 2004.

## Dødsfall
Ray Liotta døde av hjerte- og luftveisproblemer mens han lå og sov under innspillingen til filmen *[[Dangerous Waters]]* i Santo Domingo i Den dominikanske republikk.

## Referanser


## Eksterne lenker
*
Baia Mare

**Baia Mare** er hovedstad i fylket Maramureș, Transilvania, Romania. Byen har en befolkning på 148 263 innbyggere.

Byen ligger omtrent 600 kilometer fra București, hovedstaden i Romania, 70 kilometer fra grensen til Ungarn og 50 kilometer fra grensen til Ukraina. Byen administrerer fire landsbyer: Blidari (Kőbánya), Firiza (Felsőfernezely), Valea Borcutului (Borpatak) og Valea Neagra (Feketepatak). 

## Middelalderen

Baia Mare er først nevnt i skriftlige dokumenter utstedt av Karl I av Ungarn i 1328 under navnet Rivulus Dominarum. Senere, i 1347, er byen presentert i dokumenter fra Louis I av Ungarn som en viktig middelalderby med en velstående gruveindustri. Måten byen var organisert på var karakteristisk for de frie byene på den tiden. I 1411 ble byen og dens omkringliggende områder, inkludert gruvene, overført til Hunyadis familie av Sigismund, konge av Ungarn, som anerkjente Janos Hunyadis bidrag til å stoppe den tyrkiske invasjonen av Europa.
Byen gikk inn i en periode med velstand, da også St. Stefan-katedralen ble bygd. I dag er tårnet på katedralen ett av de mest kjente av byens historiske landemerker. Den første skolen, Schola Rivulina, ble åpnet i Baia Mare i 1547 av den reformerte kirke etter den protestantiske reformasjonen.

## Bilder

Gold Plaza Baia Mare.jpg|Gold Plaza er Baia Mares største shoppingsenter og inneholder blant annet en stor kinoavdeling. 
Baia Mare Torv.jpg|Piaţa Millennium (Baia Mare Torv) hadde både i 2014 og 2015 Romanias høyeste juletre på 40 meter, med 80 000 lys. 
Turnul Stefan i Baia Mare.jpg|Turnul Stefan eller Stefans tårnet i den gamle bydelen av Baia Mare. 


## Referanser


## Eksterne lenker
*
Carl Borgward

**Carl Friedrich Wilhelm Borgward** (født 10. november 1890 i Altona i Hamburg, død 28. juli 1963 i Bremen) var en tysk ingeniør og designer og stifter av Borgward-gruppen basert i Bremen.

Carl Borgward var sønn av kullhandleren Wilhelm Borgward og hadde tolv søsken. I 1913 var han ferdig utdannet ingeniør og kjempet senere i 1. verdenskrig. I 1919 var han en av personene bak Bremer Reifenindustrie, et selskap som produserte bildeler og spesielt radiatorer. I 1920 ble selskapet omstrukturert og fikk navnet *Bremer Kühlerfabrik Borgward & Co.*.

I 1924 begynte selskapet produksjon av den lille trehjulede varebilen *Blitzkarren*, og i 1925 kom en ny modell kalt *Goliath*. Sammen med partneren Wilhelm Tecklenburg stiftet Borgward selskapet Goliath-Werke Borgward & Co. I 1931 tok de to partnerne over bilprodusenten *Hansa-Lloyd-Werke*, og Borgward-gruppen ble dannet.

Den 23. september 1938 åpnet *Carl F. W. Borgward Automobil- und Motorenwerke* i Sebaldsbrück nær Bremen. Etter Krystallnatten i november 1938 sluttet Borgward seg til NSDAP, og frem til slutten av andre verdenskrig produserte Borgward for det meste biler og lastebiler til det tyske militæret. Da fabrikken ble bombet i 1944 var halvparten av arbeiderne krigsfanger. Etter krigen satt han internert frem til 1948.

I 1949 ble den første bilmodellen under merkenavnet Lloyd lansert, LP 300. Modellen var en liten personbil med chassis og karosseri i tre, utstyrt med totaktsmotor, og var en konkurrent til Volkswagens Boble. Samme år presenterte Borgward også den store personbilen Hansa, som var den første europeiske bilen med pongtongkarosseri. Denne ideen var hentet fra amerikanske magasiner som Borgward hadde lest under fengslingen.

Selskapets største suksess kom i 1954 med modellen Borgward Isabella. Modellen var moderne, og hadde et design som tiltalte de tyske kundene, som var ute etter amerikanske linjer og kromdetaljer i europeiske dimensjoner.

Økt konkurranse i mellomsegmentet, samt et bredt og lite konkurransedyktig modellprogram, sammen med gale finansielle og taktiske valg fra selskapets ledelse, førte Borgward-gruppen inn i en økonomisk krise mot slutten av 1950-tallet. En ny modell, Borgward Arabella, var tenkt å løse dette, men modellen solgte dårlig på grunn av kvalitetsproblemer.

I 1961 gikk Borgward konkurs, i en av de største konkursene Tyskland hittil hadde sett. Deler av fabrikken ble senere kjøpt av Hanomag.

Borgward døde av et hjerteinfarkt den 28. juli 1963, i en alder av 72 år.

## Referanser
Gefreiter

**Gefreiter** er en militær grad i den tyskspråklige verden: Sveits, Tyskland og Østerrike. Graden er den laveste grad som en ordinær soldat kan bli forfremmet til.

## Sveits
*Gefreiter &ndash; visekorporal
*Obergefreiter (avskaffet 2019) &ndash; Visekorporal 1. klasse

## Tyskland
;Bundeswehr
*Gefreiter &ndash; visekorporal
*Obergefreiter/Hauptgefreiter &ndash; Visekorporal 1. klasse
*Stabsgefreiter &ndash; Korporal
*Oberstabsgefreiter &ndash; Korporal 1. klasse

;Wehrmacht
*Gefreiter &ndash; visekorporal
*Obergefreiter/Stabsgefreiter &ndash; korporal

## Østerrike
*Gefreiter &ndash; visekorporal